Blaze7451/Wiki-th-20250601 huggingface dataset:
คอสบี

ฟีเนหัสสังหารศิมรีและคอสบี โดย Joos van Winghe
คอสบี (Cozbi หรือ Kozbi; כָּזְבִּי, tr. Kozbī) ถูกกล่าวถึงในกันดารวิถี 25 ในคัมภีร์ฮีบรูว่าเป็น "บุตรหญิงของศูร์" คอสบีเป็นชาวมีเดียนที่มีชื่อเสียง และเป็นภรรยาหรือภรรยานอกสมรสของชาวอิสราเอลศิมรี บุตรสาลู พระเจ้าทรงไม่ยอมรับการเล่นชู้ระหว่างชาวอิสราเอลและชาวมีเดียนท้องถิ่น ซึ่งผลที่ตามมาคือการที่ชาวอิสราเอลบูชาพระบาอัล จึงทรงบัญชาโมเสสให้สังหารชาวอิสราเอลทั้งหมดที่บูชาพระบาอัล
"และดูสิ มีชายอิสราเอลคนหนึ่งพาหญิงมีเดียนคนหนึ่งเข้ามาในครอบครัวต่อหน้าโมเสส และต่อหน้าชุมนุมชนทั้งหมดของอิสราเอล ในขณะที่เขาทั้งหลายกำลังร้องไห้อยู่ที่ประตูเต็นท์นัดพบ เมื่อฟีเนหัสบุตรเอเลอาซาร์ บุตรของปุโรหิตอาโรนเห็นดังนั้นก็ลุกขึ้นไปจากชุมนุมชน และถือทวนอยู่ในมือ เขาตามหลังชายอิสราเอลคนนั้นเข้าไปในเต็นท์ แล้วแทงเขาทั้งคู่จนทะลุ คือทะลุตัวชายอิสราเอลและเข้าท้องของหญิงคนนั้น และภัยพิบัติในอิสราเอลก็หยุด แต่คนที่ตายด้วยภัยพิบัติมีถึง 24,000 คน" 9 (พระคริสตธรรมคัมภีร์ ฉบับมาตรฐาน)
ฟีเนหัสบุตรชายของเอเลอาซาร์ (บุตรชายของอาโรน) ใช้ทวนสังหารศิมรีและคอสบีด้วยการแทงครั้งเดียว เหตุการณ์นี้กลายเป็นข้ออ้างในการทำสงครามกับชาวมีเดียนในกันดารวิถี 31

**วัฒนธรรมประชานิยม**
เพลงของโรเบอร์ต เบินส์ชื่อ I Murder Hate อ้างถึงคอสบีในท่อนสุดท้าย

**อ้างอิง**
หมวดหมู่:บุคคลจากหนังสือกันดารวิถี
หมวดหมู่:ผู้หญิงในคัมภีร์ฮีบรู
หมวดหมู่:เหยื่อฆาตกรรมในคัมภีร์ไบเบิล
หมวดหมู่:เสียชีวิตจากการถูกแทง
เค้กกือยิว

เค้กกือยิว (translit=tort "Kyivskyi") เป็นเค้กขนมหวานที่ผลิตในกรุงเคียฟ ประเทศยูเครน ตั้งแต่วันที่ 6 ธันวาคม พ.ศ. 2499 โดยโรงงานผลิตขนมคาร์ล มาคส์ ซึ่งปัจจุบันเป็นบริษัทในเครือของบริษัทโรเชน ได้รับความนิยมอย่างรวดเร็วทั่วสหภาพโซเวียต
เค้กกลายเป็นสัญลักษณ์ของกรุงเคียฟ โดยส่วนใหญ่เนื่องมาจากชื่อตราสินค้าและบรรจุภัณฑ์ที่มีรูปใบเกาลัดม้า ซึ่งปรากฏบนตราแผ่นดินของเคียฟในสมัยโซเวียต
เค้กประกอบด้วยเมอแร็งก์บาง ๆ สองชั้น พร้อมด้วยเฮเซลนัตเคลือบด้วยช็อกโกแลต และสอดไส้ที่มีลักษณะคล้ายบัตเตอร์ครีม

**อ้างอิง**
หมวดหมู่:เค้ก
หมวดหมู่:อาหารยูเครน
หมวดหมู่:อาหารโซเวียต
สะพานอ่าวเจียวโจวชิงเต่า

สะพานอ่าวเจียวโจวชิงเต่า (poj=kau-chiu-ôan tōa-kiô)
Qingdao Jiaozhou Bay Bridge เป็นสะพานถนนยาว 26.7 กิโลเมตร (16.6 ไมล์) ตั้งอยู่ในเมืองชิงเต่า มณฑลซานตง ประเทศจีน ซึ่งเป็นส่วนหนึ่งของโครงการเชื่อมต่ออ่าวเจียวโจว ที่ต่อเนื่องกันมีระยะทางรวม 41.58 กิโลเมตร (25.84 ไมล์) ทำให้เป็นหนึ่งในสะพานที่ยาวที่สุดในโลก

**อ้างอิง**

**แหล่งข้อมูลอื่น**
หมวดหมู่:สะพานข้ามทะเล
มารียู ซากาลู

มารียู ฌอร์ฌี โลบู ซากาลู (Mário Jorge Lobo Zagallo; 9 สิงหาคม ค.ศ. 1931 – 5 มกราคม ค.ศ. 2024) เป็นอดีตนักฟุตบอลอาชีพ ที่ปรึกษา และผู้จัดการทีมชาวบราซิล ซึ่งเล่นในตำแหน่งกองหน้า
ซากาลูถือครองสถิติแชมป์ฟุตบอลโลกโดยรวม 4 สมัย (ในฐานะนักเตะ 2 สมัย, ผู้จัดการทีม 1 สมัย และผู้ช่วยผู้จัดการทีม 1 สมัย) เขายังถือครองสถิติการเข้าถึงรอบชิงชนะเลิศฟุตบอลโลกมากที่สุดถึง 6 ครั้ง (ค.ศ. 1958, 1962, 1970, 1994, 1998, 2002) เขาเป็นคนแรกที่คว้าแชมป์ฟุตบอลโลกทั้งในฐานะผู้จัดการทีมและในฐานะผู้เล่น เขาชนะการแข่งขันใน ค.ศ. 1958 และ 1962 ในฐานะผู้เล่น และใน ค.ศ. 1970 ในฐานะผู้จัดการทีม
ใน ค.ศ. 1992 ซากาลูได้รับฟีฟ่าออร์เดอร์ออฟเมริตซึ่งเป็นเกียรติสูงสุดที่ฟีฟ่ามอบให้จากผลงานของเขาในวงการฟุตบอล เขาได้รับเลือกให้เป็นผู้จัดการทีมที่ยิ่งใหญ่ที่สุดตลอดกาลอันดับที่ 9 โดยนิตยสาร เวิลด์ซอกเกอร์ ใน ค.ศ. 2013 เมื่อวันที่ 5 มกราคม ค.ศ. 2024 ซากาลูเสียชีวิตเมื่ออายุได้ 92 ปี เขาเป็นนักเตะทีมชาติบราซิลคนสุดท้ายจากทีมชุดแชมป์ฟุตบอลโลก ค.ศ. 1958 ที่สวีเดนที่ยังมีชีวิตอยู่

**อ้างอิง**
หมวดหมู่:กองหน้าฟุตบอลชาย
หมวดหมู่:ปีกฟุตบอลชาย
หมวดหมู่:นักฟุตบอลทีมชาติบราซิล
หมวดหมู่:ผู้จัดการทีมในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 1958
หมวดหมู่:ผู้เล่นในฟุตบอลโลก 1962
แบตเตอร์ (การทำอาหาร)

ไฟล์:Batter_for_pancakes.jpg|alt=A spoon pouring batter into a bowl|thumb|แบตเตอร์บางสำหรับแพนเค้กอังกฤษ
แบตเตอร์ (batter) เป็นส่วนผสมที่ใช้สำหรับการปรุงอาหาร ประกอบไปด้วยแป้งและของเหลวและอาจใส่ส่วนผสมอื่นๆ เช่น น้ำตาล เกลือ และสารช่วยให้ฟู แม้ว่าโดเป็นส่วนผสมระหว่างแป้งกับของเหลวเหมือนกัน แบตเตอร์จะแตกต่างจากโดตรงที่มีส่วนประกอบที่เป็นของเหลวมากกว่า แบตเตอร์มักจะมีเนื้อที่เหนียวข้นสามารถเทได้ และไม่สามารถนวดได้ แบตเตอร์มักถูกใช้สำหรับทำแพนเค้ก เค้กเนื้อบางเบา และใช้เคลือบอาหารทอด นอกจากนี้ยังใช้สำหรับขนมปังแบตเตอร์

**วิธีการทำ**
แบตเตอร์หลายชนิดสามารถทำได้โดยการผสมแป้งแห้งกับของเหลว เช่น น้ำ นม หรือไข่ แบตเตอร์ยังสามารถทำได้โดยการแช่ธัญพืชในน้ำแล้วบดระหว่างเปียก บ่อยครั้งมักมีการใส่สารช่วยให้ฟู เช่น ผงฟู เพื่อเติมอากาศและทำให้ตัวแบตเตอร์ฟูขึ้นระหว่างปรุงอาหาร หรือสามารถนำมาหมักทั้งเพื่อให้ตัวแบตเตอร์ฟูและเพิ่มรถชาติอีกด้วย ในบางสูตรอารใส่น้ำอัดลมหรือของเหลวอัดลมอื่นๆ เช่น เบียร์ เพื่อเติมอากาศแทน นอกจากน้ำแล้วยังสามารถใช้ของเหลวอื่น ๆ เช่น ไวน์ หรือสุราปรุงแต่ง เช่น กูราเซา บรั่นดี และมารัซชิโน
ความหนืดของแบตเตอร์มีตั้งแต่หนืดสูง (ติดบนช้อนที่หงายขึ้น) ไปจนถึงเหลว (คล้ายกับครีม เทหรือหยดจากช้อนได้) แบตเตอร์จะถูกนำไปผ่านความร้อน โดยปกติจะใช้การทอด อบ หรือนึ่ง เพื่อให้ส่วนผสมสุก และทำให้แป้งจับตัวกันเป็นเนื้อเดียวกัน แบตเตอร์อาจเป็นได้ทั้งแบบหวานหรือแบบเค็ม  ซึ่งมักขึ้นอยู่กับการเติมน้ำตาลหรือเกลือลงไป (ในบางครั้งอาจเติมทั้งสองอย่าง) นอกจากนี้ยังสามารถเติมเครื่องปรุงอื่นๆ เช่น สมุนไพร เครื่องเทศ ผัก หรือผลไม้ลงในส่วนผสมได้
ไฟล์:Crepesteig_040.jpg|แบตเตอร์สำหรับเครป
ไฟล์:Batter_spatula.jpg|แบตเตอร์กับช้อนแบตเตอร์
ไฟล์:Angel_food_cake_batter_1.jpg|แบตเตอร์สำหรับเอนเจลฟูดเค้กจากระยะใกล้

**อ้างอิง**
หมวดหมู่:ส่วนประกอบของอาหาร
กาบรีแยล อาตาล

กาบรีแยล อาตาล (Gabriel Attal; เกิดวันที่ 16 มีนาคม ค.ศ. 1989 ที่กลามาร์ จังหวัดโอดแซน) เป็นนักการเมืองชาวฝรั่งเศส ดำรงตำแหน่งนายกรัฐมนตรีฝรั่งเศสระหว่างวันที่ 9 มกราคม ถึงวันที่ 5 กันยายน ค.ศ. 2024
อาตาลเริ่มเป็นสมาชิกพรรคสังคมนิยมในค.ศ. 2006 ได้เป็นสมาชิกคณะรัฐมนตรีของอดีตรัฐมนตรีว่าการกระทรวงสาธารณสุข มารีโซล ตูแรน ระหว่างค.ศ. 2012 - 2017 อีกด้วย จนกระทั้งค.ศ. 2016 อาตาลเข้าร่วมพรรคอ็องมาร์ชและกลายเป็นโฆษกพรรคในค.ศ. 2018 และสมาชิกคณะกรรมการบริหารพรรคตั้งแต่ค.ศ. 2021
เขาได้รับเลือกตั้งเป็นสมาชิกสมัชชาแห่งชาติของเขตเลือกตั้งที่ 10 ของจังหวัดโอดแซนในการเลือกตั้งสมาชิกสมัชชาแห่งชาติของฝรั่งเศสของ ค.ศ. 2017  แล้วได้เป็นสมาชิกคณะกรรมการกิจการวัฒนธรรมและการศึกษา นอกจากนี้ เคยเป็นผู้รายงานร่างกฎหมายที่เกี่ยวข้องกับการแนะแนวและความสำเร็จของนักเรียนอีกด้วย
ในวันที่ 16 ตุลาคม ค.ศ. 2018 อาตาลได้รับตำแหน่งเลขาธิการแห่งรัฐถึงอดีตรัฐมนตรีว่าการกระทรวงศึกษาธิการแห่งชาติและเยาวชน ฌ็อง-มีแชล บล็องแกร์ ในขณะนั้น แล้วภายใต้การนำของนายกรัฐมนตรี เอดัวร์ ฟีลิป จากนั้น 6 กรกฎาคม ค.ศ. 2020 เขาได้รับตำแหน่งโฆษกรัฐบาลภายใต้การนำของนายกรัฐมนตรี ฌ็อง กัสแต็กซ์
ในวันที่ 9 มกราคม ค.ศ. 2024 หลังจากนายกรัฐมนตรี เอลีซาแบ็ต บอร์น ได้ยืนหนังสือลาออกจากตำแหน่งวันก่อนนั้น ประธานาธิบดี แอมานุแอล มาครง ได้แต่งตั้งกาบรีแยล อาตาล เป็นนายกรัฐมนตรีแทน ซึ่งเขาถือเป็นนายกรัฐมนตรีฝรั่งเศสคนแรกที่เป็นชายรักร่วมเพศ และอายุน้อยที่สุดในประวัติศาสตร์ฝรั่งเศส
ในวันที่ 7 กรกฎาคม ค.ศ. 2024 หลังจากรอบที่ 2 ของการเลือกตั้งสมาชิกสมัชชาแห่งชาติ อาตาลได้ประกาศจะยืนหนังสือลาออกในวันต่อมา แต่มาครงกลับให้อยู่ในตำแหน่งต่อเพื่อเสถียรภาพประเทศ ต่อมา ในวันที่ 16 กรกฎาคม ค.ศ. 2024 มาครงรับหนังสือลาออกของรัฐบาลของอาตาลและรักษาการตำแหน่งจนถึงมีนายกรัฐมนตรีคนใหม่
จากนั้น ในวันที่ 5 กันยายน ค.ศ. 2024 มีแชล บาร์เนียร์ สมาชิกพรรคเลเรปูว์บลีแก็งและอดีตรัฐมนตรีหลายกระทรวงภายใต้การนำของฟร็องซัว มีแตร็อง ฌัก ชีรัก และนีกอลา ซาร์กอซี ได้ถูกแต่งตั้งเป็นนายกรัฐมนตรีโดยประธานาธิบดีมาครง หลังจากมีการปรึกษาหารือกันกับกลุ่มและพรรคการเมืองที่สมัชชาแห่งชาติ ทำให้อาตาลพ้นจากตำแหน่งและกลับมาเป็นสมาชิกสมัชชาแห่งชาติและประธานกลุ่ม "รวมกันเพื่อสาธารณรัฐ" กลุ่มพรรคการเมืองฝ่ายสนับสนุนประธานาธิบดีมาครงในสภาล่างเดียวกัน

**อ้างอิง**
หมวดหมู่:นายกรัฐมนตรีฝรั่งเศส
หมวดหมู่:บุคคลจากจังหวัดโอดแซน
หมวดหมู่:ชาวฝรั่งเศสเชื้อสายกรีก
หมวดหมู่:ชาวฝรั่งเศสเชื้อสายยิวตูนิเซีย
หมวดหมู่:ผู้นำประเทศในปัจจุบัน
หมวดหมู่:นักการเมืองฝรั่งเศส
หมวดหมู่:นักการเมืองที่มีความหลากหลายทางเพศ
หมวดหมู่:ชายรักร่วมเพศชาวฝรั่งเศส
หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีฝรั่งเศส
หมวดหมู่:บุคคลจากจังหวัดโอดแซน
หมวดหมู่:ชาวฝรั่งเศสเชื่อสายกรีก
หมวดหมู่:ชาวฝรั่งเศสเชื้อสายยิวตูนิเซีย
หมวดหมู่:นักการเมืองฝรั่งเศส
หมวดหมู่:นักการเมืองที่มีความหลากหลายทางเพศ
หมวดหมู่:ชายรักร่วมเพศชาวฝรั่งเศส
ประเทศอันดอร์ราในโอลิมปิกเยาวชนฤดูหนาว 2012

ประเทศอันดอร์รา เข้าร่วมในการแข่งขันกีฬาโอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของอันดอร์ราในการแข่งขันกีฬาโอลิมปิกเยาวชนฤดูหนาว ทีมอันดอร์ราประกอบด้วยนักกีฬา 4 คน แข่งขันใน 3 กีฬา

**ผู้เข้าร่วมแข่งขัน**
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

**สกีลงเขา**
ผลการแข่งขันดังนี้ :
ชาย

**อ้างอิง**
อันดอร์รา
2012
วัดเขาดิน (จังหวัดสุพรรณบุรี)

วัดเขาดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาดิน อำเภอเดิมบางนางบวช จังหวัดสุพรรณบุรี ที่ดินตั้งวัดเมื่อเนื้อที่ 33 ไร่

**ประวัติ**
วัดเขาดินตั้งวัดเมื่อ พ.ศ. 2521 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552 ผู้ดำเนินการก่อสร้างวัดคือ นายเทียบ เหมือนแก้ว, นายผาด เหมือนแก้ว, นายจำรัส เหมือนแก้ว, นายหยด เหมือนแก้ว, นายโปร่ง สุดสงวน, นายยวน โสขมา, นายน้อม รอดไผ่, นายชื่น น้ำดอกไม้, นายไล้ เหมือนแก้ว, นายหล่อ เหมือนแก้ว, นายทวี เหมือนแก้ว, นายสนิท เทียนเบ็ญจะ, นายสิริ ทองเครือ, นายจุล สว่างศรี และราษฎรบ้านเขาดิน ได้ร่วมบริจาคทรัพย์สร้างเสนาสนะ 
ในสมัยพระครูสิริสิกขการเป็นเจ้าอาวาสได้ดำเนินการสร้างวัดให้มีลักษณะศิลปะญี่ปุ่นเช่นมีซุ้มเสาโทริอิ แมวกวัก ตัวดารูมะ และตกแต่งด้วยอักษรญี่ปุ่น เพื่อให้เป็นสถานที่ท่องเที่ยว โดยได้รับการสนับสนุนจากพระราชรัตนสุนทร ผู้ช่วยเจ้าอาวาสวัดพระเชตุพน เจ้าคณะเขตบึงกุ่ม กรุงเทพมหานคร

**เสนาสนะ**
อาคารเสนาสนะประกอบด้วย อุโบสถ กว้าง 11.65 เมตร ยาว 17.20 เมตร สร้างเมื่อ พ.ศ.  2554 วิหาร กว้าง 11.65 เมตร ยาว 17.20 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาการเปรียญ กว้าง 21 เมตร ยาว 33 เมตร สร้างเมื่อ พ.ศ. 2521 เป็นอาคารคอนกรีตเสริมเหล็ก หอสวดมนต์ กว้าง 10 เมตร ยาว 17 เมตร สร้างเมื่อ พ.ศ. 2518 เป็นอาคารไม้ กุฏิสงฆ์ จำนวน 9 หลัง เป็นอาคารคอนกรีตเสริมเหล็ก ศาลาอเนกประสงค์ กว้าง 9 เมตรยาว 9 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก อาคารสำนักปฏิบัติธรรม คอนกรีตเสริมเหล็ก 2 ชั้น กว้าง 10 เมตร ยาว 25 เมตร สร้างเมื่อ พ.ศ. 2557 ด้านบนเขาเป็นที่ประดิษฐานรอยพระพุทธบาท มหาธาตุเจดีย์ศรีรัตนสุนทรประชาสรรค์ ประดิษฐานพระปางห้ามญาติเก่าแก่

**อ้างอิง**
เขาดิน
บุตรหญิงของเศโลเฟหัด

บุตรหญิงของเศโลเฟหัด (ภาพวาดจากหนังสือ Bible and Its Story Taught by One Thousand Picture Lessons ในปี ค.ศ. 1908 )
บุตรหญิงของเศโลเฟหัด (Daughters of Zelophehad; translit=Bənōṯ Ṣəlāfəḥāḏ) เป็นพี่น้องหญิงล้วน 5 คนที่ประกอบด้วย มาลาห์ (Mahlah; מַחְלָה Maḥlā), โนอาห์ (Noa; נֹעָה Nōʿā), โฮกลาห์ (Hoglah; חָגְלָה Ḥoglā), มิลคาห์ (Milcah; מִלְכָּה Mīlkā) และ ทีรซาห์ (Tirzah; תִרְצָה Tīrṣā) ที่ถูกกล่าวถึงในหนังสือกันดารวิถีของคัมภีร์ฮีบรู ทั้งห้าคนมีชีวิตในช่วงการอพยพของชาวอิสราเอลจากอียิปต์เพื่อจะเข้าสู่แผ่นดินแห่งพระสัญญา และทั้งห้าคนเป็นผู้เสนอต่อชุมชนชนอิสราเอลในเรื่องอรรถคดีเกี่ยวกับสิทธิของสตรีและพันธกรณีของการสืบทอดมรดกในกรณีที่ไม่มีทายาทชายในตระกูล  เศโลเฟหัดเป็นชายจากเผ่ามนัสเสห์ มีบุตรหญิง 5 คนแต่ไม่มีบุตรชาย จึงไม่มีทายาทที่เป็นผู้ชาย

**ความในคัมภีร์ไบเบิล**
ความในคัมภัร์ไบเบิลกล่าวถึงตัวเศโลเฟหัดเองเพียงเล็กน้อย โดยระบุว่าเขาเสียชีวิตขณะอายุ 40 ปีระหว่างที่ชาวอิสราเอลกำลังเร่ร่อนในถิ่นทุรกันดาร และเป็นที่ชัดเจนว่าเขาไม่ได้มีส่วนร่วมในการก่อกบฏของโคราห์ กันดารวิถี 16 ไม่ได้ระบุว่าเผ่ามนัสเสห์มีส่วนร่วมในการก่อกบฏต่อโมเสส
เหล่าบุตรหญิงของเศโลเฟหัดร้องเรียนต่อโมเสส, ปุโรหิตเอเลอาซาร์, เหล่าผู้นำเผ่า และชุมนุมชนทั้งหมดที่ประตูของเต็นท์นัดพบในเรื่องสิทธิของพวกตนที่จะได้สืบทอดมรดกในดินแดนอิสราเอล เหล่าบุตรหญิงของเศโลเฟหัดบอกว่าเศโลเฟหัดบิดาของพวกตนไม่ได้มีส่วนร่วมในการก่อกบฏของโคราห์ แต่เสียชีวิต "เพราะบาปของตน" เหล่าบุตรหญิงของเศโลเฟหัดแย้งว่าหากตนไม่มีสิทธิ์ในมรดก ชื่อของเศโลเฟหัดก็สูญหายไปในกลุ่มของเขา โมเสสนำเรื่องไปทูลพระเจ้า พระเจ้าตรัสกับโมเสสว่าคำร้องเรียนของเหล่าบุตรหญิงของเศโลเฟหัดนั้นถูกต้องแล้ว และพวกเธอควรได้สิทธิ์สืบทอดมรดกของบิดา
ภายหลัง หัวหน้าสกุลของตระกูลกิเลอาด (หลานของมนัสเสห์) อุทธรณ์ต่อโมเสสและพวกผู้นำเผ่า แย้งว่าหากเหล่าบุตรหญิงของเศโลเฟหัดแต่งงานกับชายจากเผ่าอื่นของชาวอิสราเอล มรดกของพวกเธอก็จะถูกย้ายไปจากเผ่ามนัสเสห์ไปยังมรดกของเผ่าที่พวกเธอแต่งงานด้วย โมเสสจึงบัญชาชาวอิสราเอลตามพระดำรัสของพระเจ้าว่าคำร้องเรียนของหัวหน้าสกุลนั้นถูกต้องแล้ว และว่าเหล่าบุตรหญิงของเศโลเฟหัดสามารถแต่งงานกับใครก็ได้ตามต้องการแต่ต้องเป็นชายจากเผ่ามนัสเสห์เท่านั้น
เหล่าบุตรหญิงของเศโลเฟหัดทำตามที่พระเจ้าบัญชา ต่างแต่งงานกับบุตรชายของลุงของพวกตน คือเป็นการสมรสระหว่างลูกพี่ลูกน้อง เมื่อชาวอิสราเอลเข้าสู่แผ่นดินแห่งพระสัญญา เหล่าบุตรหญิงของเศโลเฟหัดเข้าหาปุโรหิตเอเลอาซาร์ โยชูวา (ผู้ซึ่งเวลานั้นได้รับตำแหน่งผู้นำถัดจากโมเสส) และพวกผู้นำเผ่า ย้ำเรื่องที่พระเจ้ามีบัญชาให้โมเสสให้ส่วนแบ่งมรดกในหมู่ญาติพี่น้องของพวกเธอให้พวกเธอ  และเหล่าบุตรหญิงของเศโลเฟหัดจึงได้รับส่วนแบ่งของชาวมนัสเสห์ซึ่งอาจอยู่ทางฝั่งตะวันออกของแม่น้ำจอร์แดน

**ดูเพิ่ม**
 หนังสือกันดารวิถี- คัมภีร์ฮีบรู

**อ้างอิง**

**แหล่งข้อมูลอื่น**
หมวดหมู่:บุคคลจากหนังสือกันดารวิถี
หมวดหมู่:ผู้หญิงในคัมภีร์ฮีบรู
หมวดหมู่:สิทธิสตรี
รัฐบาลเอดัวร์ ฟีลิป 1

รัฐบาลเอดัวร์ ฟีลิป ชุดที่ 1 (Gouvernement Édouard Philippe 1; 17 พฤษภาคม - 19 มิถุนายน ค.ศ. 2017) เป็นคณะรัฐบาลคณะที่ 40 ของประเทศฝรั่งเศส ซึ้งแต่งตั้งขึ้นเมื่อวันที่ 17 พฤษภาคม ค.ศ. 2017 หลังจากแอมานุแอล มาครง ประธานาธิบดี ได้แต่งตั้งนายเอดัวร์ ฟีลิป อดีตนายกเทศมนตรีของเลออาฟวร์ และสมาชิกพรรคเลเรปูว์บลีแก็ง ซึ้งเป็นบุคคลคนแรกที่มาจากคนละพรรคกับประธานาธิบดีตั้งแต่รัฐบาลลียอแนล ฌ็อสแป็ง มาดำรงตำแหน่งนายกรัฐมนตรี โดยกฤษฎีกาของวันที่ 15 พฤษภาคม ค.ศ. 2017
จากนั้น มีการแต่งตั้งคณะรัฐบาลในวันที่ 17 พฤษภาคม ค.ศ. 2017 แล้วนายกรัฐมนตรีได้ยืนหนังสือลาออกตามธรรมเนียมเมื่อวันที่ 19 มิถุนายน ค.ศ. 2017 หรือ 33 วันหลังการแต่งตั้งรัฐบาล

**เชิงอรรถ**

**อ้างอิง**
หมวดหมู่:การเมืองฝรั่งเศส
หมวดหมู่:ประเทศฝรั่งเศส
หมวดหมู่:สาธารณรัฐฝรั่งเศสที่ 5
หมวดหมู่:ประวัติศาสตร์ฝรั่งเศส
มาริโกะ นางาอิ

มาริโกะ นางาอิ (Nagai Mariko, เกิด 3 มกราคม) เป็นนักพากย์หญิงชาวญี่ปุ่น เกิดที่จังหวัดคานางาวะprof สังกัดเค็นโปรดักชันprof มีชื่อเล่นว่า นางาดง (ながどん)

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดคานางาวะ
หมวดหมู่:นักพากย์หญิงชาวญี่ปุ่น
การถ่ายภาพอาหาร

ช่างภาพอาหารกำลังทำงาน
การถ่ายภาพอาหาร เป็นประเภทของการถ่ายภาพหุ่นนิ่งซึ่งใช้สร้างภาพถ่ายนิ่งของอาหารที่สวยงามดึงดูดสายตา มีฐานะเป็นความชำนาญพิเศษของการถ่ายภาพเชิงพาณิชย์ ภาพถ่ายที่ได้ใช้ในโฆษณา นิตยสาร บรรจุภัณฑ์ รายการอาหาร หรือตำราอาหาร การถ่ายภาพอาหารระดับมืออาชีพเป็นความร่วมมือกันซึ่งมักเกี่ยวข้องกับผู้กำกับศิลป์ ช่างภาพ นักออกแบบอาหาร นักออกแบบอุปกรณ์ประกอบฉาก และผู้ช่วยของพวกเขา ด้วยการถือกำเนิดของสื่อสังคม การถ่ายแบบอาหารระดับมือสมัครเล่นจึงได้รับความนิยมในหมู่ผู้ที่มารับประทานอาหารในร้านอาหาร 
ในการโฆษณา การถ่ายภาพอาหารมักจะเพิ่มความน่าดึงดูดหรือเพิ่มขนาดของอาหารที่โฆษณาอย่างเกินจริง โดยเฉพาะอาหารจานด่วน ซึ่งบางครั้งทำให้เกิดกรณีโต้แย้งกันขึ้น

**ดูเพิ่ม**
 การถ่ายภาพอาหารบนสื่อสังคม

**อ้างอิง**

**บรรณานุกรม**
cite book|last=Bellingham|first=Linda|author2=Bybee, Jean Ann|title=Food styling for photographers: a guide to creating your own appetizing art|url=https://archive.org/details/foodstylingforph0000bell|publisher=Focal Press|location=Oxford|year=2008|isbn=978-0-240-81006-5
*isbn=1-59200-820-8

**อ่านเพิ่มเติม**
pages=36–43
หมวดหมู่:การถ่ายภาพ
หมวดหมู่:วัฒนธรรมอาหารและเครื่องดื่ม
การถ่ายภาพอาหารบนสื่อสังคม

คนถ่ายภาพอาหารที่จะรับประทาน
ลูกค้าร้านอาหารกำลังถ่ายภาพของหวาน
ความเฟื่องฟูของสื่อสังคมในศตวรรษที่ 21 ทำให้ลูกค้าของร้านอาหารและผู้ทำอาหารที่บ้านใช้กล้องดิจิทัลหรือสมาร์ทโฟนถ่ายภาพอาหารก่อนที่จะรับประทาน โดยทั่วไปภาพถ่ายอาหารดังกล่าวมีไว้เพื่อการใช้งานส่วนตัวเช่นการเก็บบันทึกภาพถ่ายอาหาร มากกว่าเพื่อวัตถุประสงค์ทางการค้า 
ปรากฏการณ์นี้ถูกเรียกว่า "กล้องกินก่อน" ในฮ่องกง มีความหมายถึงผู้ถ่ายภาพที่ "ให้อาหาร" (ในเชิงอุปมา) กับกล้องถ่ายภาพของตนเองก่อนที่จะให้ตัวเองได้กิน

**ภูมิหลัง**
เหตุผลหนึ่งที่ทำให้ "กล้องกินก่อน" เป็นที่นิยมก็คือความสะดวกสบายทางดิจิทัลที่เพิ่มมากขึ้น การมีส่วนร่วมในสื่อสังคมทั่วโลกที่เพิ่มขึ้นอย่างต่อเนื่องด้วยความก้าวหน้าทางเทคโนโลยีและความแพร่หลายของอุปกรณ์ดิจิทัลที่ทำหน้าที่เป็นสื่อกลางสำหรับสื่อสังคม เดฟ ฮาเกอร์แมน (Dave Hagerman) ช่างภาพอาหารผู้มีประสบการณ์ของ เดอะนิวยอร์กไทมส์, เดอะวอลล์สตรีทเจอร์นัล และ ซาเวอร์ กล่าวว่าอินสตราแกรมมีภาพถ่าย "กล้องกินก่อน" มากที่สุด แพลตฟอร์มนี้เป็นช่องทางให้ผู้คนได้แบ่งปันและดื่มด่ำกับความหลงใหลในอาหารทั่วโลก ซึ่งสนับสนุนการถ่ายภาพอาหารเพื่อการใช้ส่วนตัว ที่สำคัญกว่านั้น การเก็บบันทึกภาพถ่ายอาหารก็ถือเป็นการแสดงตัวตนรูปแบบหนึ่ง โดยแสดงให้เห็นว่าพวกตนเป็นใครจากสิ่งที่พวกเขารับประทาน ตามคำกล่าวที่ว่า "บอกฉันว่าคุณกินอะไร แล้วฉันจะบอกคุณว่าคุณเป็นใคร" โดย Jean Anthelme Brillat-Savarin นักปรัชญาและนักชิมอาหารชาวฝรั่งเศส

**อ้างอิง**
หมวดหมู่:วัฒนธรรมอาหารและเครื่องดื่ม
หมวดหมู่:การถ่ายภาพ
หมวดหมู่:ปรากฏการณ์ทางสังคม
วันประดับธงในประเทศสวีเดน

ตามกฤษฎีกาที่ออกโดยรัฐบาลสวีเดน มีวันที่จัดให้เป็นวันประดับธงอย่างเป็นทางการ ซึ่งหมายความว่าจะมีการชูธงชาติสวีเดนบนเสาธงในที่สาธารณะและบนอาคารราชการทุกแห่ง ส่วนการชักธงบนเสาธงส่วนบุคคลในช่วงวันนั้ได้รับการสนับสนุนอย่างมาก แต่ไม่ได้เป็นข้อบังคับ
ธงชาติสวีเดน
ธงชาติสวีเดนบนเสาธง
การชูธงโดยทั่วไปมักไปตามดวงอาทิตย์ ตามระเบียบที่ระบุไว้ ธงจะชักขึ้นตอน 8 นาฬิกา ในฤดุร้อน และ 9 นาฬิกา ในฤดูหนาว แล้วจะชักธงลงตอนดวงอาทิตย์ตก แต่ไม่ล่าช้ากว่าเวลา 21 นาฬิกา

**รายการวันที่**

**อ้างอิง==
ฟุตบอลชิงแชมป์โอเชียเนีย รุ่นอายุไม่เกิน 19 ปี

ฟุตบอลชิงแชมป์โอเชียเนีย รุ่นอายุไม่เกิน 19 ปี (OFC U-19 Championship) เป็นการแข่งขันที่จัดขึ้นทุก ๆ สองปีเพื่อตัดสินผู้ชนะเลิศรุ่นอายุต่ำกว่า 19 ปีของโซนโอเชียเนีย และยังตัดสินว่าทีมใดจะเป็นตัวแทนของสมาพันธ์ฟุตบอลโอเชียเนีย (OFC) เข้าแข่งขันในฟุตบอลโลก รุ่นอายุไม่เกิน 20 ปี ที่จัดแข่งขันในทุก ๆ สองปีอีกด้วย
ระหว่างปี ค.ศ. 1974 ถึง ค.ศ. 2012 การแข่งขันเปิดให้ทีมรุ่นอายุต่ำกว่า 20 ปี และเรียกว่า OFC U-20 Championship ตั้งแต่ปี ค.ศ. 2014 ขีดจำกัดอายุได้ลดลงเหลือต่ำกว่า 19 ปี และตั้งแต่ปี ค.ศ. 2018 ชื่อการแข่งขันได้เปลี่ยนชื่อเป็น OFC U-19 Championship

**ทีมที่มีสิทธิ์**
สิบสี่ชาติมีสิทธิ์เข้าร่วมการแข่งขัน ได้แก่:
*American Samoa
*Cook Islands
*Fiji
*Kiribati (ไม่ใช่สมาชิกของฟีฟ่า)
*New Caledonia
*New Zealand
*Niue (ไม่ใช่สมาชิกของฟีฟ่า)
*Papua New Guinea
*Samoa
*Solomon Islands
*Tahiti (เฟรนช์โปลินีเซีย)
*Tonga
*Tuvalu (ไม่ใช่สมาชิกของฟีฟ่า)
*Vanuatu

**อ้างอิง**

**แหล่งข้อมูลอื่น**
 oceaniafootball.com

หมวดหมู่:ฟุตบอลชิงแชมป์โอเชียเนีย รุ่นอายุไม่เกิน 19 ปี
แอฟริกาคัพออฟเนชันส์ รุ่นอายุไม่เกิน 20 ปี

แอฟริกาคัพออฟเนชันส์ รุ่นอายุไม่เกิน 20 ปี (U-20 Africa Cup of Nations) หรือเรียกสั้น ๆ ว่า U-20 AFCON และสำหรับผู้สนับสนุนใช้ชื่อว่า TotalEnergies U-20 Africa Cup of Nations ก่อนหน้านี้รู้จักกันในชื่อ ฟุตบอลเยาวชนชิงแชมป์แอฟริกา (African Youth Championship) และ ฟุตบอลชิงแชมป์แอฟริกา รุ่นอายุไม่เกิน 20 ปี (African U-20 Championship) เป็นการแข่งขัน ฟุตบอลเยาวชนนานาชาติทุก ๆ สองปี ที่จัดโดยสมาพันธ์ฟุตบอลแอฟริกัน (CAF) สำหรับทีมชาติที่ประกอบด้วยผู้เล่นที่มีอายุต่ำกว่า 20 ปี โดยทำหน้าที่เป็นการแข่งขันรอบคัดเลือกโซนแอฟริกาสำหรับฟุตบอลโลก รุ่นอายุไม่เกิน 20 ปี

**การจัดการแข่งขัน**

**แอฟริกาคัพออฟเนชันส์ รุ่นอายุไม่เกิน 20 ปี**

**อ้างอิง**

**แหล่งข้อมูลอื่น**
  Tournament records and statistics at RSSSF

หมวดหมู่:การแข่งขันฟุตบอลระหว่างประเทศ
เชอร์ล็อก โฮล์มส์ ลาโรง

"เชอร์ล็อก โฮล์มส์ ลาโรง"สะกดตามหนังสือรวมเรื่องสั้นชุดลาโรงฉบับแปลเป็นภาษาไทยโดย อ. สายสุวรรณที่ตีพิมพ์โดยแพรวสำนักพิมพ์ (His Last Bow. The War Service of Sherlock Holmes ชื่อในภายหลังคือ His Last Bow: An Epilogue of Sherlock Holmes) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารสแตรนด์ในสหราชอาณาจักรในเดือนกันยายน ค.ศ. 1917 และรวบรวมในฐานะเรื่องสั้นเรื่องสุดท้ายของหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ในเดือนถัดมาของปีเดียวกัน เนื้อเรื่องเล่าจากมุมมองของบุคคลที่สามแทนที่จะเป็นการเล่าจากมุมมองของบุคคลที่หนึ่งซึ่งปกติจะเล่าโดยตัวละครหมอวัตสัน เรื่องสั้นเป็นเรื่องแนวจารชนมากกว่าจะเป็นเรื่องแนวสืบสวน มีบทบาทของจารชนของอังกฤษและเยอรมนีในช่วงก่อนสงคราม เรื่องสั้นตีพิมพ์ในช่วงสงครามโลกครั้งที่หนึ่งและมีแก่นเรื่องเกี่ยวความรักชาติ เรื่องสั้นนี้ถูกตีความว่าเป็นเครื่องมือโฆษณาชวนเชื่อที่มีจุดประสงค์เพื่อเพิ่มขวัญกำลังใจให้กับผู้อ่านชาวอังกฤษ

**ประวัติการตีพิมพ์**
"เชอร์ล็อก โฮล์มส์ ลาโรง" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนกันยายน ค.ศ. 1917 และในสหรัฐอเมริกาในนิตยสารคอลเลียร์ในเดือนเดียวกัน ในนิตยสารสแตรนด์มีภาพวาดประกอบเนื้อเรื่อง 3 ภาพวาดโดยอัลเฟรด กิลเบิร์ต (ซึ่งเป็นที่รู้จักในฐานะประติมากรของน้ำพุชาฟเทสเบอรีเมมโมเรียล) และในนิตยสารคอลเลียร์มีภาพวาดประกอบเนื้อเรื่อง 5 ภาพวาดวาดโดยเฟรดเดอริก ดอร์ สตีล เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด ลาโรง ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917.

**หมายเหตุ**

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true
*เชอร์ล็อก โฮล์มส์ ลาโรง-  author=Sir Arthur Conan DOYLE
หมวดหมู่:เรื่องสั้นเชอร์ล็อก โฮมส์
ประธานคณะประธานาธิบดีบอสเนียและเฮอร์เซโกวีนา

ประธานคณะประธานาธิบดีแห่งบอสเนียและเฮอร์เซโกวีนา (Predsjedavajući Predsjedništva Bosne i Hercegovine / Предсједавајући Предсједништва Босне и Херцеговине) เป็นตำแหน่งสมาชิกที่ทำหน้าที่ประธานของคณะประธานาธิบดีบอสเนียและเฮอร์เซโกวีนาซึ่งร่วมกันทำหน้าที่ประมุขแห่งรัฐของประเทศบอสเนียและเฮอร์เซโกวีนา
เฌลย์กอ ก็อมชิช ได้ดำรงตำแหน่งประธานคณะประธานาธิบดีมาตั้งแต่วันที่ 16 กรกฎาคม ค.ศ. 2023

**รัฐธรรมนูญบอสเนียและเฮอร์เซโกวีนา**
ตามมาตรา 5 ของรัฐธรรมนูญแห่งบอสเนียและเฮอร์เซโกวีนา คณะประธานาธิบดีประกอบด้วยสมาชิก 3 คน ซึ่งเป็นตัวแทนของกลุ่มชาติพันธุ์ที่เป็นองค์ประกอบของบอสเนียและเฮอร์เซโกวีนา ได้แก่ ชาวบอสนีแอก 1 คน ชาวเซิร์บ 1 คน และชาวโครแอต 1 คน สมาชิกชาวบอสเนียและชาวโครแอตได้รับเลือกจากเขตเลือกตั้งร่วมในสหพันธรัฐบอสเนียและเฮอร์เซโกวีนา ในขณะที่สมาชิกชาวเซิร์บได้รับเลือกจากผู้มีสิทธิเลือกตั้งในเรปูบลิกาเซิร์ปสกา
สมาชิก 3 คนที่ได้รับเลือกตั้งในการเลือกตั้งครั้งหนึ่ง ๆ จะมีวาระการดำรงตำแหน่ง 4 ปี บุคคลหนึ่ง ๆ จะดำรงตำแหน่งสมาชิกเต็มวาระเกิน 2 วาระติดต่อกันไม่ได้ แม้จะไม่มีการจำกัดระยะเวลาดำรงตำแหน่งโดยรวมก็ตาม

**อ้างอิง**
หมวดหมู่:ประเทศบอสเนียและเฮอร์เซโกวีนา
หมวดหมู่:ประมุขแบ่งตามประเทศ
พรานพิศวาส

"พรานพิศวาส" (The Adventure of the Illustrious Client) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาในเดือนพฤศจิกายน ค.ศ. 1924 และตีพิมพ์ในนิตยสารนิตยสารสแตรนด์ในสหราชอาณาจักรโดยแบ่งเป็น 2 ตอนในเดือนกุมภาพันธ์และมีนาคม ค.ศ. 1925 เป็นเรื่องสั้นที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด บันทึกคดี ในปี ค.ศ. 1927

**ประวัติการตีพิมพ์**
"พรานพิศวาส" ตีพิมพ์ครั้งแรกในสหรัฐอเมริกาในนิตยสารคอลเลียร์ในเดือนพฤศจิกายน ค.ศ. 1924 และตีพิมพ์ครั้งแรกในสหราชอาณาจักรในนิตยสารสแตรนด์ในเดือนกุมภาพันธ์-มีนาคม ค.ศ. 1925 ในนิตยสารคอลเลียร์มีภาพวาดประกอบเนื้อเรื่อง 4 ภาพวาดวาดโดยจอห์น ริชาร์ด ฟลานาแกน ในนิตยสารสแตรนด์มีภาพวาดประกอบเนื้อเรื่อง 8 ภาพวาดโดยโฮเวิร์ด เค. เอคล็อก เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด บันทึกคดี ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true
*พรานพิศวาส-  'The Adventure of  the Illustrious Client', Project Gutenberg Australia
หมวดหมู่:เรื่องสั้นเชอร์ล็อก โฮมส์
มอดูล:Location map/data/Bhutan

return {
	name = 'ประเทศภูฏาน',
	top = 28.5,
	bottom = 26.4,
	left = 88.6,
	right = 92.3,
	image = 'Bhutan location map.svg ',
	image1 = 'Bhutan relief map.svg',
	image2 = 'Bhutan physical map.svg',
	image3 = 'Bhutan highways blank location map.png',
	image4 = 'Bhutan protected areas location map.png',
	image5 = 'Jigme Dorji protected area location map.png',
	image6 = 'Jigme Singye protected area location map.png',
	image7 = 'Khaling protected area location map.png',
	image8 = 'Phibsoo protected area location map.png',
	image9 = 'Royal Manas protected area location map.png',
	image9 = 'Thrumshingla protected area location map.png',
	image10 = 'Torsa protected area location map.png',
	image11 = 'Wangchuck Centennial protected area location map.png'
}
วังเตเช็นเชอลิง

วังเตเช็นเชอลิง (བདེ་ཆེན་ཆོས་གླིང་, dechencholing) ในทิมพู ประเทศภูฏาน เป็นที่ประทับของกษัตริย์แห่งภูฏาน ตั้งอยู่ห่างไปจากจาซีเชอจง สี่กิโลเมตร และอยู่ห่างไปจากใจกลางนครทิมพูอยู่ mi วังสร้างขึ้นในปี 1953 โดยสมเด็จพระราชาธิบดีชิกเม โตเจ วังชุก 
สมเด็จพระราชาธิบดีชิกเม เซ็งเค วังชุก เสด็จพระราชสมภพที่นี่ในปี 1955 และในปี 1974 มีการประกอบพิธีขึ้นครองราชย์ของพระองค์ที่นี่ ที่ซึ่งมีการประกอบพิธีรักชาโทเตร็ง (Raksha Thotreng) หนึ่งร้อยครั้ง

**อ้างอิง**
หมวดหมู่:สิ่งก่อสร้างในทิมพู
หมวดหมู่:วังในประเทศภูฏาน
รูจูลา

รูจูลา (Rūjura) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ

**อ้างอิง**
หมวดหมู่:สายพันธุ์โปเกมอน
หมวดหมู่:ข้อโต้เถียงในการ์ตูนญี่ปุ่น
หมวดหมู่:ตัวละครหญิงในอนิเมะและมังงะ
หมวดหมู่:ตัวละครหญิงในวิดีโอเกม
หมวดหมู่:ตัวละครที่เป็นผู้มีอำนาจทางจิตวิญญาณ
หมวดหมู่:ตัวละครวิดีโอเกมที่มีความสามารถเกี่ยวกับน้ำแข็งหรือความเย็น
หมวดหมู่:ตัวละครที่สร้างโดยเค็ง ซูงิโมริ
พูริน

พูริน (Purin) หรือจิกกลีพัฟ ในชื่อภาษาอังกฤษ (Jigglypuff) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
พูรินเป็นโปเกมอนที่พัฒนาร่างจาก "พูพูริน" (Igglybuff) และสามารถพัฒนาร่างเป็น "พูคูริน" (Wigglytuff) ในเมื่อพูรินได้สัมผัสกับหินแสงจันทร์ (Moon Stone)

**อ้างอิง**
หมวดหมู่:สายพันธุ์โปเกมอน
หมวดหมู่:ตัวละครที่เป็นภูตและเทพยดา
หมวดหมู่:ตัวละครที่เป็นนักร้อง
หมวดหมู่:สัญลักษณ์นำโชควิดีโอเกม
หมวดหมู่:ตัวละครในบันเทิงคดีที่สามารถควบคุมแสง
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:วิดีโอเกมมีม
หมวดหมู่:ตัวละครที่สร้างโดยเค็ง ซูงิโมริ
สุภาพบุรุษสุดซอย

สุภาพบุรุษสุดซอย เป็นละครโทรทัศน์ประเภทซิตคอม (Situation Comedy) สร้างโดย บริษัท เดอะ วัน เอ็นเตอร์ไพรส์ จำกัด (มหาชน) นำแสดงโดย อาร์ - อาณัตพล ศิริชุมแสง, เต๋า - เศรษฐพงศ์ เพียงพอ, มาร์ช - จุฑาวุฒิ ภัทรกำพล และ อินเตอร์ - ด.ญ. รุ่งรดา รุ่งลิขิตเจริญ
เดิมนั้นสุภาพบุรุษสุดซอยเป็น 1 ใน 4 เรื่องย่อยของซิตคอมชุดบ้านสราญแลนด์ โดยออกอากาศทุกวันเสาร์ เวลา 19.15 - 20.00 น. ทางช่องวัน 31 เริ่มออกอากาศตอนแรกเมื่อวันที่ 9 มกราคม พ.ศ. 2561 ต่อมาหลังจากซิตคอมชุดบ้านสราญแลนด์จำนวน 3 เรื่องที่เหลือ ยุติการออกอากาศลงในเดือนกันยายนปีเดียวกัน สุภาพบุรุษสุดซอยจึงแยกออกมาเป็นซิตคอมเดี่ยวไปโดยปริยาย โดยย้ายเวลาการออกอากาศไปอยู่ในช่วงเย็นวันอาทิตย์ในช่วงปลายปี พ.ศ. 2561 จนถึงตลอดทั้งปี พ.ศ. 2562 และย้ายเวลาอีกครั้งเป็นช่วงค่ำวันเสาร์ ตั้งแต่ปี พ.ศ. 2563 - ปัจจุบัน

**ระยะเวลาออกอากาศ**

**ทีมงาน**

**ตัวละคร**

**รายชื่อตอน**

**สิ่งสืบเนื่อง**
ในช่วงปลายปี พ.ศ. 2565 มาร์ช อาร์ เต๋า และอินเตอร์ 4 นักแสดงหลักของสุภาพบุรุษสุดซอย ได้ร่วมกันทำเพลงพิเศษขึ้นในนามวง "MRT go INTER" ตามความตั้งใจของพวกเขาในขณะถ่ายทำซิตคอมนี้เมื่อ 3 ปีก่อนหน้า โดยชื่อวงมาจากอักษรภาษาอังกฤษตัวแรกในชื่อเล่นของ มาร์ช อาร์ และเต๋า รวมกับชื่อเล่นของอินเตอร์ และตั้งชื่อล้อกับวงบีทีเอส บอยแบนด์เกาหลีใต้ ที่พวกเขาชื่นชอบ เนื่องจากทั้งสองชื่อสามารถสื่อความหมายถึงรถไฟฟ้าได้เช่นกัน โดย MRT go INTER มีผลงานเพลง 1 เพลง ชื่อว่า "R-A-K (รอ – อะ – กอ)" โดยมีอนุโรจน์ เกตุเลขา (เติร์ด ทิลลี่เบิร์ด) เป็นโปรดิวเซอร์เพลง

**ดูเพิ่ม**
 บ้านสราญแลนด์

**อ้างอิง**

**แหล่งข้อมูลอื่น**
 name=สุภาพบุรุษสุดซอย

หมวดหมู่:รายการโทรทัศน์ช่องวัน 31
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:ซิตคอมไทยในคริสต์ทศวรรษ 2010
หมวดหมู่:ซิตคอมไทยในคริสต์ทศวรรษ 2020
อนุสรณ์ดูกัลด์ สจวร์ต

อนุสรณ์ดูกัลด์ สจวร์ต (Dugald Steward Memorial) เป็นอนุสรณ์แด่นักปรัชญาดูกัลด์ สจวร์ต (1753–1828) ตั้งอยู่บนเขาแคลทัน เหนือนครเอดินบะระ ผลงานออกแบบโดยสถาปนิก วิลเลียม เฮนรี เพลย์ฟายร์
สจวร์ตเป็นบุคคลที่มีบทบาทอย่างมากต่อการตื่นรู้ของสก็อตแลนด์ ราชสมาคมเอดินะบะรได้มีคำสั่งสร้างอนุสรณ์แก่สจวร์ตขึ้นในปี 1830 ก่อสร้างแล้วเสร็จในปี 1831
อนุสรณ์นี้ออกแบบโดยมีฐานมาจากอนุสรณ์ลีซิคราตีสโชราจิกในเอเธนส์ มีลักษณะเป็นวิหาร แปลนพื้นรูปวงกลม ล้อมรอบด้วยเสาทรงคอรินเธีย ตรงกลางเป็นโกฐ ตั้งอยู่บนฐานยกสูงรูปวงกลม

**อ้างอิง==
โคดัก

โคดัก () เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ

**อ้างอิง**
หมวดหมู่:สายพันธุ์โปเกมอน
หมวดหมู่:ตัวละครที่เป็นเป็ด
หมวดหมู่:ตัวละครที่เป็นผู้มีอำนาจทางจิตวิญญาณ
หมวดหมู่:ตัวละครวิดีโอเกมที่มีความสามารถเกี่ยวกับน้ำ
หมวดหมู่:ตัวละครที่สร้างโดยเค็ง ซูงิโมริ
การประมวลผลเชิงพื้นที่

การประมวลผลเชิงพื้นที่ (text=Spatial Computing) เป็นคำศัพท์ที่ไซมอน กรีนโวลด์ นิยามในปี ค.ศ. 2003 ว่าเป็น "ปฏิสัมพันธ์ของมนุษย์กับเครื่องจักร โดยที่เครื่องจักรจะเก็บรักษาและจัดการการอ้างอิงถึงวัตถุและพื้นที่จริง" เยล มิถุนายน 1995
ด้วยการถือกำเนิดของ ความเป็นจริงเสมือนสำหรับผู้บริโภค ความเป็นจริงเสริม และความเป็นจริงผสม บริษัทบางแห่ง เช่น ไมโครซอฟท์ และเมจิกลีพ ใช้คำว่า "การประมวลผลเชิงพื้นที่" ในการอ้างอิงถึงการกระทำทางกายภาพ (ศีรษะ และการเคลื่อนไหวร่างกาย ท่าทาง คำพูด) เป็นอินพุตสำหรับระบบสื่อดิจิทัลเชิงโต้ตอบ โดยมีพื้นที่ทางกายภาพ 3 มิติที่รับรู้เป็นผืนผ้าใบสำหรับ เอาต์พุต วิดีโอ เสียง และ การสัมผัส อีกทั้งยังเชื่อมโยงกับแนวคิด "ฝาแฝดดิจิทัล" ด้วย  The Infinite Retina หนังสือที่เขียนโดย Irena Cronin และ Robert Scoble และจัดพิมพ์โดย Packt Publishing ในปี ค.ศ. 2020 มีการประมวลผลเชิงพื้นที่เป็นหัวข้อหลักและได้รับการตอบรับอย่างดีและกว้างขวาง  เป็นตัวอย่างถึงความสำคัญและความเกี่ยวข้องในปัจจุบัน
แอปเปิล ได้เปิดตัวแพลตฟอร์มการประมวลผลเชิงพื้นที่ด้วย วิชันโปร เมื่อวันที่ 5 มิถุนายน ค.ศ. 2023 โดยมีคุณสมบัติหลายประการ เช่น ระบบเสียงตามตำแหน่ง, จอแสดงผล micro- OLED สองจอ, ชิป แอปเปิล อาร์1 และการติดตามดวงตา มีกำหนดวางจำหน่ายในเดือนกุมภาพันธ์ ค.ศ. 2024 โดยเริ่มในสหรัฐก่อน

**อ้างอิง**
หมวดหมู่:สาขาของวิทยาการคอมพิวเตอร์
ลัคกี (โปเกมอน)

ลัคกี () เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ

**อ้างอิง**
หมวดหมู่:สายพันธุ์โปเกมอน
หมวดหมู่:ตัวละครหญิงในอนิเมะและมังงะ
หมวดหมู่:ตัวละครหญิงในวิดีโอเกม
หมวดหมู่:ตัวละครที่เป็นพยาบาล
หมวดหมู่:ตัวละครที่สร้างโดยเค็ง ซูงิโมริ
อาหารสวีเดน

ไฟล์:17-06-09-IKEA-Köttbullar-RalfR-IMG 20170609 182055 928a.jpg|thumb|upright=1.3|ลูกชิ้นสวีเดนกับซอสครีม, มันฝรั่งบด, บรอกโคลี และแยมลินกอนเบอร์รี
อาหารสวีเดน (svenska köket) เป็นอาหารแบบดั้งเดิมของประเทศสวีเดน โดยเนื่องจากพื้นที่กว้างใหญ่จากเหนือจรดใต้ของสวีเดน อาหารของสวีเดนตอนเหนือและสวีเดนตอนใต้จึงมีความแตกต่างในระดับภูมิภาค
ในอดีต ทางตอนเหนือสุด มีการรับประทานเนื้อสัตว์ เช่น กวางเรนเดียร์ และอาหารจากสัตว์ป่าที่ถูกล่าเพื่อการกีฬาอื่น ๆ ซึ่งบางส่วนมีรากฐานมาจากวัฒนธรรมซามี ในขณะที่ผักสดมีบทบาทมากกว่าในตอนใต้ อาหารแบบดั้งเดิมหลายจานใช้รสชาติที่เรียบง่ายและแตกต่างกัน เช่น อาหารแบบดั้งเดิมที่มีลูกชิ้นและซอสครีมสีน้ำตาลพร้อมทาร์ต, แยมลินกอนเบอร์รีรสจัด (รสชาติคล้ายกับซอสแครนเบอร์รีเล็กน้อย)

**อ้างอิง**

**อ่านเพิ่ม**
 Schildt-Lundgren, Margareta (2000) Simply Swedish. 91-974561-7-9- Widenfelt, Sam, ed. (1950) Swedish Food. Gothenburg: Esselte

**แหล่งข้อมูลอื่น**
  VisitSweden ‒ Sweden's official website for tourism and travel information ‒ Gastronomy in Sweden-  Sweden.se ‒ Swedish culinary classics ‒ recipes with history and originality-  Gretchen's Cookbook ‒ Swedish Recipes date=3 February 2006
หมวดหมู่:ศิลปะการต่อสู้ของเยอรมนี

หมวดหมู่:ศิลปะการต่อสู้
หมวดหมู่:ศิลปะการต่อสู้ของยุโรป
หมวดหมู่:กีฬาที่มีต้นกำเนิดในประเทศเยอรมนี
หมวดหมู่:วัฒนธรรมเยอรมัน
โอบา เฟมี

ไอแซก โอดักบีซาน (Isaac Odugbesan; 22 เมษายน 1998) เป็นนักมวยปล้ำอาชีพชาวไนจีเรีย และอดีตนักทุ่มน้ำหนัก ปัจจุบันเซ็นสัญญากับ WWE ภายใต้ชื่อ โอบา เฟมี (Oba Femi) เป็นแชมป์ NXT และแชมป์นอร์ธอเมริกัน NXT

**แชมป์และรางวัล**
 Pro Wrestling Illustrated
** Ranked No. 53 of the top 500 singles wrestlers in the PWI 500 in 2024
*WWE
** NXT Championship (1 time)
** NXT North American Championship (1 time)
** NXT Men's Breakout Tournament (2023)
** Men's Iron Survivor Challenge (2024)
** NXT Year-End Award (2 times)
*** Match of the Year (2024) – small|vs. Josh Briggs and Dijak at NXT Stand & Deliver
*** Male Superstar of the Year (2024)

**อ้างอิง**

**แหล่งข้อมูลอื่น**
 oba-femi
หมวดหมู่:นักมวยปล้ำอาชีพชาวไนจีเรีย
เดคานุจัง

เดคานุจัง (Dekanuchan) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก

**อ้างอิง**
หมวดหมู่:สายพันธุ์โปเกมอน
หมวดหมู่:ตัวละครหญิงในวิดีโอเกม
หมวดหมู่:ตัวละครที่เป็นภูตและเทพยดา
หมวดหมู่:ตัวละครที่เป็นนักสู้ด้วยค้อน
หมวดหมู่:ตัวละครในบันเทิงคดีที่มีความสามารถเกี่ยวกับโลหะ
หมวดหมู่:ตัวละครในบันเทิงคดีที่สามารถควบคุมแสง
วูลู

วูลู () เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก

**อ้างอิง**
หมวดหมู่:สายพันธุ์โปเกมอน
หมวดหมู่:ตัวละครที่เป็นแกะ
หมวดหมู่:วิดีโอเกมมีม
งานเลี้ยงน้ำชา

งานเลี้ยงน้ำชายามบ่าย ราว ค.ศ. 1891 โดยแมรี เคแซต
งานเลี้ยงน้ำชา (tea party) เป็นงานสังสรรค์ทางสังคมที่จัดขึ้นในช่วงเวลาบ่าย เป็นเวลาหลายศตวรรษแล้วที่หลายสังคมชื่นชอบการดื่มชาร่วมกับกลุ่มเพื่อนในช่วงเวลาเที่ยง งานเลี้ยงน้ำชาอาจถือเป็นการพบปะทางธุรกิจอย่างเป็นทางการ, การเฉลิมฉลองทางสังคม หรืออาจเป็นเพียงการดื่มชาเพื่อความสดชื่นในยามบ่าย
งานเลี้ยงน้ำชาแบบดั้งเดิมมีการเตรียมชาเต็มใบในกาน้ำชาพร้อมด้วยนมและน้ำตาล กับมีอาหารหลากหลายประเภท เช่น แซนด์วิช สโคน เค้ก ขนมอบ และบิสกิต เสิร์ฟพร้อมกับชาโดยวางเรียงอยู่บนชั้น อาหารที่เสิร์ฟในงานเลี้ยงน้ำชาจะขึ้นอยู่ในฤดูกาล โดยทั่วไปผู้คนนิยมรับประทานอาหารของแข็งในฤดูหนาว และรับประทานผลไม้และเบอร์รีในช่วงฤดูร้อนและฤดูใบไม้ผลิ  
งานเลี้ยงน้่ำชาอย่างเป็นทางการมีลักษณะเฉพาะคิอีการใช้เครื่องใช้ที่หรูหรา เช่น เครื่องถ้วยเปลือกไข่, เครื่องกระเบื้องกระดูก หรือเครื่องเงิน บนโต๊ะอาจเตรียมผ้าเช็ดปากและถ้วยกับจานรองที่เข้าชุดกัน
ในอดีต งานเลี้ยงน้ำชายามบ่ายจัดขึ้นเป็นประจำ ในขณะที่ในปัจจุบัน งานเลี้ยงน้ำชากลายเป็นงานรวมตัวทางสังคมในร้านน้ำชาระดับสูงซึ่งเสิร์ฟชาและอาหารในรูปแบบดั้งเดิม

**ดูเพิ่ม**
 ชาในสหราชอาณาจักร- ซาโด- ชา

**อ้างอิง**

**อ่านเพิ่มเติม**
 Dawn L. Campbell, The Tea Book (1995), Pelican Publishing, Louisiana. 1-56554-074-3- Joanna Isles, A Proper Tea (1987), Johnson Editions Ltd, 0-86188-668-2- Helen Simpson, The London Ritz Book of Afternoon Tea: The Art and Pleasures of Taking Tea, (1986) Angus & Robertson Publishers, North Ryde and London, 0-207-15415-5

**แหล่งข้อมูลอื่น**
  Woburn Abbey - origin of Afternoon Tea date=2013-08-10 
หมวดหมู่:งานสังสรรค์
หมวดหมู่:ชา
เอเอฟซีแชมเปียนส์ลีก 2023–24 รอบแพ้คัดออก

เอเอฟซีแชมเปียนส์ลีก 2023–24 รอบแพ้คัดออก มีกำหนดการแข่งขันตั้งแต่วันที่ 12 กุมภาพันธ์ พ.ศ. 2567 ถึง 18 พฤษภาคม พ.ศ. 2567 รวมทั้งหมด  16 ทีมที่จะแข่งขันกันในรอบแพ้คัดออกเพื่อตัดสินทีมชนะเลิศของเอเอฟซีแชมเปียนส์ลีก 2023–24

**ทีมที่ผ่านการคัดเลือก**
ผู้ชนะของกลุ่มและรองชนะเลิศที่ดีที่สุดสามทีมในรอบแบ่งกลุ่ม จากแต่ละภูมิภาคได้ผ่านเข้าสู่รอบ 16 ทีมสุดท้าย โดยมีทั้งภูมิภาคตะวันตก (กลุ่ม A–E) และภูมิภาคตะวันออก ( กลุ่ม F–J) ซึ่งมีภูมิภาคละแปดทีมที่ผ่านเข้ารอบ

**รูปแบบ**
ในรอบแพ้คัดออก, 16 ทีมลงเล่นในทัวร์นาเมนต์ตกรอบเดียว, กับทีมที่ถูกแบ่งออกเป็นสองโซนจนกระทั่งถึงรอบชิงชนะเลิศ. แต่ละคู่จะลงเล่นในแมตช์เลกเดียวที่สนามเป็นกลาง (บทความข้อที่ 9.1), ยกเว้นรอบชิงชนะเลิศลงเล่นในฐานะแมตช์สองเลก. ต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาทีมชนะเลิศถ้าในกรณีที่จำเป็น (บทความข้อที่ 9.3 และ 10.1) 

**ตารางการแข่งขัน**
ตารางการแข่งขันของแต่ละรอบมีดังนี้.

**สายการแข่งขัน**
สายการแข่งขันถูกตัดสินหลังจากผลการจับสลากสำหรับรอบแพ้คัดออก, ซึ่งจัดขึ้นเมื่อวันที่ 28 ธันวาคม พ.ศ. 2566 (ค.ศ. 2023), 16:00 MYT (UTC+8), ที่ เอเอฟซี เฮ้าส์ ใน กัวลาลัมเปอร์, ประเทศมาเลเซีย.

**รอบ 16 ทีมสุดท้าย**
รอบ 16 ทีมสุดท้ายจะแข่งขันแบบสองเลก เหย้าและเยือน. เซปาฮัน จะไม่สามารถใช้สนามเหย้าของตนได้.

**สรุปผลการแข่งขัน**
+ภูมิภาคตะวันตก
+ภูมิภาคตะวันออก

**ภูมิภาคตะวันตก**
รวมผลสองนัด อัล อัยน์ ชนะ 2–1.
----
รวมผลสองนัด อันนัศร์ ชนะ 3–0.
----
รวมผลสองนัด อัล-ฮิลาล ชนะ 6–2.
----
รวมผลสองนัด อัลอิตติฮาด ชนะ 2–1.

**ภูมิภาคตะวันออก**
รวมผลสองนัด ช็อนบุกฮุนไดมอเตอส์ ชนะ 3–1.
----
รวมผลสองนัด อุลซัน ฮุนได ชนะ 5–1.
----
รวมผลสองนัด ชานตง ไท่ซาน ชนะ 6–5.
----
รวมผลสองนัด โยโกฮามะ เอ็ฟ มารินอส ชนะ 3–2.

**รอบก่อนรองชนะเลิศ**

**สรุปผลการแข่งขัน**
เลกแรกจะลงเล่นในวันที่ 4–6 มีนาคม ค.ศ. 2024, อละเลกที่สองจะลงเล่นในวันที่ 11–13 มีนาคม ค.ศ. 2024.
+ภูมิภาคตะวันตก
+ภูมิภาคตะวันออก

**ภูมิภาคตะวันตก**
รวมผลสองนัด เสมอ 4–4; อัลอัยน์ ชนะการยิงลูกโทษ 3–1.
----
รวมผลสองนัด อัล-ฮิลาล ชนะ 4–0.

**ภูมิภาคตะวันออก**
รวมผลสองนัด อุลซันฮุนได ชนะ 2–1
----
รวมผลสองนัด โยโกฮามะ เอ็ฟ มารินอส ชนะ 3–1

**รอบรองชนะเลิศ**

**สรุปผลการแข่งขัน**
เลกแรกจะลงเล่นในวันที่ 17 เมษายน, และเลกที่สองจะลงเล่นในวันที่ 23 และ 24 เมษายน ค.ศ. 2024.
+ภูมิภาคตะวันตก
+ภูมิภาคตะวันออก

**ภูมิภาคตะวันตก**
รวมผลสองนัด อัลอัยน์ ชนะ 5–4.

**ภูมิภาคตะวันออก**
รวมผลสองนัด เสมอกัน 3–3 โยโกฮามะ เอ็ฟ มารินอส ชนะการยิงจุดโทษ 5–4

**รอบชิงชนะเลิศ**
ทีมภาคตะวันออกจะเป็นเจ้าภาพในเลกแรกตามที่กำหนดไว้ล่วงหน้าแบบหมุนเวียนกัน
รวมผลสองนัด อัลอัยน์ ชนะ 6–3.

**หมายเหตุ**

**อ้างอิง**

**แหล่งข้อมูลอื่น**
หมวดหมู่:เอเอฟซีแชมเปียนส์ลีกอีลิท
ฟุตบอลชิงแชมป์เอเชีย รุ่นอายุไม่เกิน 20 ปี 2023 รอบคัดเลือก

ฟุตบอลชิงแชมป์เอเชีย รุ่นอายุไม่เกิน 20 ปี 2023 รอบคัดเลือก เป็นการแข่งขันฟุตบอลชายนานาชาติ รุ่นอายุไม่เกิน 20 ปี ซึ่งจัดขึ้นเพื่อตัดสินทีมที่เข้ารอบการแข่งขันฟุตบอลชิงแชมป์เอเชีย รุ่นอายุไม่เกิน 20 ปี 2023 เป็นการแข่งขันรุ่นอายุไม่เกิน 20 ปีที่จัดขึ้นเป็นครั้งแรกหลังจากการเปลี่ยนรูปแบบโดยสมาพันธ์ฟุตบอลแห่งเอเชีย

**การจับฉลาก**
หมายเหตุ- ทีมที่มีสถานะ ตัวหนา ผ่านเข้ารอบสุดท้าย- (H): เจ้าภาพกลุ่มรอบคัดเลือก (* คูเวตแทนที่อิรักเป็นเจ้าภาพกลุ่มหลังผลเสมอ)- (Q): เจ้าภาพการแข่งขันรอบสุดท้าย ผ่านการคัดเลือกโดยอัตโนมัติ โดยไม่คำนึงถึงผลการคัดเลือก

**อ้างอิง**

2023
หมวดหมู่:ฟุตบอลเยาวชนอายุไม่เกิน 20 ปี 2023 รอบคัดเลือก
ฟุตบอลโรงเรียนมัธยมปลายชิงแชมป์แห่งชาติญี่ปุ่น

ฟุตบอลโรงเรียนมัธยมปลายชิงแชมป์แห่งชาติญี่ปุ่น (Zenkoku kōtō gakkō sakkā senshuken taikai, Zenkoku kō kō sakkā senshuken taikai, All Japan High School Soccer Tournament) ของประเทศญี่ปุ่น หรือที่เรียกกันทั่วไปว่า ฟุตบอลมัธยมปลายชิงแชมป์ฤดูหนาว หรือ วินเทอร์โคกูริตสึ (Winter Kokuritsu, Fuyu no Kokuritsu) เป็นการแข่งขันฟุตบอลประจำปีของโรงเรียนมัธยมศึกษาตอนปลายทั่วประเทศของญี่ปุ่น จัดโดยสมาคมฟุตบอลญี่ปุ่น สหพันธ์กีฬาโรงเรียนมัธยมแห่งประเทศญี่ปุ่น และ นิปปงทีวี เป็นการแข่งขันกีฬาสมัครเล่นที่เก่าแก่และใหญ่ที่สุดในประเทศญี่ปุ่น เกิดขึ้นครั้งแรกในปี ค.ศ. 1917 โดยการแข่งขันรอบชิงชนะเลิศของรายการนี้จะจัดขึ้นที่สนามกีฬาแห่งชาติของญี่ปุ่น ในกรุงโตเกียว และยังเป็นการแข่งขันที่ได้รับความนิยมอย่างกว้างขวางทั่วประเทศ การแข่งขันรอบชิงชนะเลิศของรายการนี้ในแต่ละปีจะมีจำนวนผู้เข้าชมกว่าห้าหมื่นคน ร่วมกับผู้ชมทางบ้านที่รับชมการแข่งขันผ่านการถ่ายทอดสดทางสถานีโทรทัศน์นิปปงทีวี
การแข่งขันจะจัดขึ้นในช่วงปลายเดือนธันวาคมถึงประมาณต้นเดือนมกราคม ซึ่งเป็นช่วงเวลาหัวเลี้ยวหัวต่อของนักเรียนมัธยมศึกษาตอนปลายชั้นปีที่ 3 (ม.6) ที่จะต้องตัดสินใจเลือกเส้นทางชีวิตหลังจากพวกเขาจบการศึกษาในระดับมัธยมปลายในเดือนเมษายน เป็นผลให้การแข่งขันฟุตบอลรายการนี้ได้รับความนิยมเป็นอย่างมากสำหรับคนญี่ปุ่นแม้จะเป็นการแข่งขันในระดับมัธยมปลาย เนื่องจากเป็นการแข่งขันทิ้งท้ายชีวิตมัธยมปลายของพวกเขา การแข่งขันฟุตบอลชิงแชมป์ฤดูหนาวจึงเป็นการช่วยเพิ่มแรงจูงใจของผู้เล่นในแต่ละนัดของการแข่งขัน เนื่องจากนี่อาจเป็นครั้งสุดท้ายที่พวกเขาสวมเสื้อทีมโรงเรียนมัธยมในการแข่งขัน ซึ่งถือว่าเป็นรายการที่มีการแข่งขันสูงมาก
โดยทีมที่จะสามารถเข้าไปแข่งขันชิงแชมป์ฤดูหนาวได้นั้นจะต้องเป็นทีมโรงเรียนมัธยมปลาย และลงแข่งขันตั้งแต่รอบคัดเลือกในระดับเขต จนมาเป็นตัวแทนของจังหวัดได้เข้ามาเล่นในรอบสุดท้ายที่จะมีทีมเข้าร่วมทั้งหมด 48 ทีมจาก 47 จังหวัดของญี่ปุ่น (โตเกียวเป็นจังหวัดเดียวที่ได้โควตา 2 ทีม) โดยแข่งขันในรูปแบบแพ้คัดออกทั้งหมด ทั้งรอบคัดเลือกระดับจังหวัดและรอบสุดท้าย

**อ้างอิง**

**แหล่งข้อมูลอื่น**
  Official website – JFA (Japan Football Association)
หมวดหมู่:การแข่งขันฟุตบอลในประเทศญี่ปุ่น
ฟุตบอลโรงเรียนมัธยมปลายชิงแชมป์แห่งชาติญี่ปุ่น 2023

ฟุตบอลโรงเรียนมัธยมปลายชิงแชมป์แห่งชาติญี่ปุ่น 2023 (langx|en|2023 All Japan High School Soccer Tournament, 第102回全国高等学校サッカー選手権大会; All Japan JFA 102nd High School Soccer Tournament) เป็นการแข่งขันฟุตบอลโรงเรียนมัธยมปลายชิงแชมป์แห่งชาติญี่ปุ่น ครั้งที่ 102 ซึ่งเป็นการแข่งขันฟุตบอลระดับมัธยมศึกษาตอนปลายประจำปีของประเทศญี่ปุ่น โดยมีโรงเรียนที่ผ่านรอบคัดเลือกประจำจังหวัดทั้งหมด 48 แห่ง
โรงเรียนโอคายามะ กาคุเกคัง จากจังหวัดโอกายามะ เป็นทีมที่ชนะครั้งล่าสุด ด้วยการชนะโรงเรียนฮิกาชิยามะของจังหวัดเกียวโตในรอบชิงชนะเลิศปี ค.ศ. 2022 ด้วยคะแนน 3–1 กลายเป็นโรงเรียนมัธยมแห่งแรกจากจังหวัดโอกายามะที่จะชนะเลิศการแข่งขันรายการนี้ พวกเขาคว้าแชมป์ได้แม้จะไม่ได้เล่นในระดับสูงสุดของระบบลีกเยาวชนของญี่ปุ่น โดยจบฤดูกาลที่แล้วในฐานะทีมกลางตารางในลีกชูโกกุปรินซ์ ซึ่งเป็นหนึ่งในเก้าลีกระดับภูมิภาคที่ประกอบขึ้นเป็นดิวิชัน 2
ในครั้งนี้โรงเรียนมัธยมปลายอาโอโมริ ยามาดะ จากจังหวัดอาโอโมริ ได้รับรางวัลชนะเลิศ โดยเอาชนะโรงเรียนมัธยมปลายโอมิจากจังหวัดชิงะ ด้วยคะแนน 3-1 ในการแข่งขันรอบชิงชนะเลิศ ในสนามกีฬาแห่งชาติโตเกียว ซึ่งนี่เป็นการคว้าแชมป์สมัยที่ 4 ใน 8 ปีหลังของพวกเขา หลังได้แชมป์มา 3 สมัยก่อนหน้านี้ ในปี 2016, 2018 และ 2021

**อ้างอิง**

**แหล่งข้อมูลอื่น**
  Official website – JFA (Japan Football Association)
หมวดหมู่:การแข่งขันฟุตบอลในประเทศญี่ปุ่น
แชมร็อกเชค

แชมร็อกเชค (italic=yes) คือของหวานตามฤดูกาลประเภทมิลค์เชครสมินต์สีเขียว ที่จำหน่ายในร้านไม่ตัด|แมคโดนัลด์บางสาขาในสหรัฐ แคนาดา และไอร์แลนด์ ในช่วงเดือนมีนาคมเพื่อเฉลิมฉลองวันนักบุญแพทริก

**จุดกำเนิด**
แชมร็อกเชคเปิดตัวครั้งแรกใน ค.ศ. 1970 โดยบริษัท Rogers Merchandising ในชิคาโก ซึ่งในตอนแรกเป็นรสเลมอน/มะนาว โดยมีส่วนประกอบเป็นไอศกรีมวานิลลา, เชอร์เบตเลมอน/มะนาว และน้ำเชื่อมวานิลลา ในปี 1973 เครื่องดื่มนี้เป็นเพียงเครื่องดื่มเชควานิลลาสีเขียว ต่อมามีการเปลี่ยนส่วนผสมเชอร์เบตเลมอน/มะนาวออก และแทนที่ด้วยรสมินต์
แชมร็อกเชคจำหน่ายแบบจำกัดในร้านค้าที่สหรัฐ และแคนาดา ในช่วงเดือนกุมภาพันธ์และมีนาคม เช่นเดียวกับในไอร์แลนด์

**การประชาสัมพันธ์**
ในช่วงคริสต์ทศวรรษ 1980 ร้านแมคโดนัลด์ใช้ตัวละคร อังเคิลโอกริเมซี (Uncle O'Grimacey, ญาติของ กริเมซ (Grimace) ที่มาเยี่ยมในเดือนมีนาคม) เพื่อทำการตลาดแชมร็อกเชค 
ในปี 1980 แมคโดนัลด์ได้เปิดตัวแชมร็อกซันเด (Shamrock Sundae) ซึ่งประกอบด้วยไอศกรีมวานิลลาราดด้วยน้ำเชื่อมแชมร็อกสีเขียวมินต์ ผลิตภัณฑ์ถูกยกเลิกหลังจากผ่านไปหนึ่งปีเนื่องจากยอดจำหน่ายไม่ดี
ในปี 2017 แมคโดนัลด์ได้เปิดตัวแชมร็อกเชคหลายรูปแบบ รวมถึง แชมร็อกช็อกโกแลตเชค (Shamrock Chocolate Shake), แชมร็อกช็อกโกแลตชิปแฟรปเป (Shamrock Chocolate Chip Frappé), แชมร็อกโมคา (Shamrock Mocha) และแชมร็อกช็อกโกแลตร้อน (Shamrock Hot Chocolate)

**ดูเพิ่ม**
 vertical-align=sup

**อ้างอิง**

**แหล่งข้อมูลอื่น**
 df=dmy-all
หมวดหมู่:ผลิตภัณฑ์ที่เปิดตัวในปี พ.ศ. 2513
หมวดหมู่:แมคโดนัลด์
หมวดหมู่:เครื่องดื่มเย็น
หมวดหมู่:เครื่องดื่มมินต์
หมวดหมู่:เครื่องดื่มไอศกรีม
ฮิโรมิ โก

ฮิโรมิ โก (Gō Hiromi, เกิด 18 ตุลาคม 1955) มีชื่อจริงว่า ฮิโรมิ ฮาราตาเกะ (原武 裕美) เป็นนักร้อง นักแสดง นักธุรกิจ และ ไอดอล ชาวญี่ปุ่น  เกิดที่จังหวัดฟุกุโอกะ สังกัดค่ายเพลงโซนีมิวสิกเรคอร์ด มียอดขายซีดีซิงเกิลในฐานะศิลปินเดี่ยวชายสูงสุดเป็นอันดับ 4 ในประวัติศาสตร์ หมู่เลือด A ส่วนสูง 176 ซม. เขาและไอดอลในยุคเดียวกันอีก 2 คนคือ ฮิเดกิ ไซโจ และ โกโร โนงุจิ ถูกเรียกรวมว่าเป็นกลุ่ม ชินโงซังเกะ

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2498
หมวดหมู่:บุคคลจากจังหวัดฟูกูโอกะ
หมวดหมู่:ชาวญี่ปุ่นในสหรัฐ
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:นักแสดงชายชาวญี่ปุ่น
หมวดหมู่:นักร้องชายญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
วัดนรวราราม

วัดนรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนยาง อำเภอหนองสูง จังหวัดมุกดาหาร ที่ดินตั้งวัดมีเนื้อที่ 4 ไร่ มีที่ธรณีสงฆ์ จำนวน 2 แปลง เนื้อที่ 1 ไร่ 2 งาน 63 ตารางวา
วัดนรวรารามตั้งวัดเมื่อ พ.ศ. 2455 ได้รับพระราชทานวิสุงคามสีมาเมื่อ พ.ศ. 2471 ได้รับประกาศขึ้นทะเบียนโบราณสถานในราชกิจจานุเบกษา เล่ม 122 ตอนพิเศษ 126ง วันที่ 7 พฤศจิกายน พ.ศ. 2548 ขอบเขตพื้นที่ประมาณ 1 ไร่ 85 ตารางวา
สิ่งสำคัญภายในวัด ได้แก่ อุโบสถ (สิม) เป็นสถาปัตยกรรมพื้นถิ่นอิทธิพลญวน (เวียดนาม) หน้าบันด้านหน้าอุโบสถ (สิม) ระบุปีที่สร้างว่า พ.ศ. 2471 มีลักษณะเป็นอาคารรูปสี่เหลี่ยมผืนผ้า กว้างประมาณ 6.40 เมตร ยาวประมาณ 9.20 เมตร ก่อผนังดินจี่ (ก่ออิฐ) ฉาบปูนขาว ประดับแต่งเครื่องบนหลังคาด้วยไม้แกะสลักล้วน ๆ ศาลาการเปรียญกว้าง 12 เมตร ยาว 15 เมตร สร้างเมื่อ พ.ศ. 2530 ปูชณียวัตถุมีพระประธาน พระพุทธรูปและเจดีย์

**อ้างอิง**
นรวราราม
หมวดหมู่:โบราณสถานในจังหวัดมุกดาหาร
หมวดหมู่:อำเภอหนองสูง
ประเทศอาร์เจนตินาในโอลิมปิกเยาวชนฤดูหนาว 2012

ประเทศอาร์เจนตินา เข้าร่วมในการแข่งขันกีฬาโอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของอาร์เจนตินาในการแข่งขันกีฬาโอลิมปิกเยาวชนฤดูหนาว

**ผู้เข้าร่วมแข่งขัน**
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

**สกีลงเขา**
ผลการแข่งขันดังนี้ :
ชาย

**อ้างอิง**
อาร์เจนตินา
2012
ชินราเมียน

ชินราเมียน ภาษาเกาหลีว่า ชินรามย็อน (신라면; Shin Ramyun) เป็นตราสินค้าบะหมี่กึ่งสำเร็จรูป (รวมถึงบะหมี่กึ่งสำเร็จรูปแบบถ้วย) ที่ผลิตโดยนงชิม บริษัทอาหารจากประเทศเกาหลีใต้ เริ่มต้นผลิตตั้งแต่วันที่ 1 ตุลาคม 1986 ปัจจุบันได้ส่งออกไปมากกว่า 100 ประเทศ และเป็นตราสินค้าบะหมี่กึ่งสำเร็จรูปที่ขายดีที่สุดในเกาหลีใต้
บะหมี่กึ่งสำเร็จรูปของชินราเมียนเป็นที่รู้จักกันดีในเรื่องของความเผ็ด โดยมีการผลิตอย่างน้อยในสี่รูปแบบ: ชินราเมียนดั้งเดิม, ชินราเมียนแบล็ค ซึ่งเริ่มผลิตในปี 2011, ชินราเมียนเรด ซุปเปอร์สไปซี่ ที่เริ่มวางขายในปี 2019, และชินราเมียนรสกุ้ง ในซองของชินราเมียนตามปรกติจะประกอบไปด้วย บะหมี่ ผงปรุงรส และผักอบแห้งเกล็ด ในชินราเมียนแบล็คจะมีการบรรจุซุปสต็อกเนื้ออีกซองหนึ่ง ซึ่งช่วยให้ซุปมีรสชาติที่เข้มข้นยิ่งขึ้น

**ประวัติ**
ชินราเมียนเปิดตัวครั้งแรกในเดือนตุลาคม 1986 โดยนงชิม โดยทีมวิจัยและพัฒนาของนงชิมได้รับแรงบันดาลใจจาก Sogogijanguk (소고기장국) กะหล่ำปลีรสเผ็ดกับสตูว์เนื้อ ซึ่งเป็นหนึ่งในอาหารเกาหลีแบบดั้งเดิมที่ได้รับความนิยม
หลังจากเปิดตัวชินราเมียน ส่วนแบ่งการตลาดบะหมี่กึ่งสำเร็จรูปของนงชิมเพิ่มสูงถึง 46.3% ในปี 1987 และเกิน 50% เป็นครั้งแรกในปี 1988 (53.8%) โดยชินราเมียนเพียงอย่างเดียวมีส่วนแบ่งตลาดกว่า 20% จึงทำให้ชินราเมียนกลายเป็นตราสินค้าบะหมี่กึ่งสำเร็จรูปชั้นนำในประเทศเกาหลีใต้
ในเดือนสิงหาคม ปี 2014 นงชิมได้ปรับปรุงสูตรบะหมี่กึ่งสำเร็จรูปเพื่อให้มีความเคี้ยวได้มากยิ่งขึ้น พร้อมปรับปรุงบรรจุภัณฑ์ภายนอกใหม่
ในปี 2007 นงชิมเปิดตัวชินราเมียนรสกิมจิ
ในปี 2019 นงชิมเปิดตัวบะหมี่แบบไม่ทอดในซอง ซึ่งมีลดจำนวนแคลอรี่ลงเกือบครึ่งหนึ่ง
ในปี 2023 เปิดตัว Shin Gold (รสไก่) และ Shin Green (รสเต้าหู้และเห็ด) ในสหรัฐอเมริกา
ในปี 2018 ชินราเมียนมียอดขายรวมถึงสองหมื่นแปดพันล้านซองนับตั้งแต่เปิดตัวครั้งแรก ชินราเมียนอยู่ในรายชื่อ National Brand Consumption Index (NBCI) โดยเป็นแบรนด์อันดับ 1 ในเกาหลีใต้ (2012–2016) ในด้านการรับรู้แบรนด์และพลังของแบรนด์

**ชื่อ**
ชินราเมียนในภาษาเกาหลีแปลว่า "บะหมี่กึ่งสำเร็จรูปรสเผ็ด" โดยการใส่อักษรฮันจา "辛" ซึ่งแปลว่า "เผ็ด" ในซองบรรจุภัณฑ์ นอกจากนี้ตัวอักษรยังเป็นนามสกุลของผู้ก่อตั้งนงชิมชิน ชุน-โฮ และพี่ชายของเขา ชิน กย็อก-โฮ ผู้ก่อตั้ง Lotte

**อ้างอิง**
หมวดหมู่:ตราสินค้าบะหมี่กึ่งสำเร็จรูป
หมวดหมู่:ตราสินค้าเกาหลีใต้
ฟุตบอลชิงแชมป์คอนคาแคฟ รุ่นอายุไม่เกิน 20 ปี

ฟุตบอลชิงแชมป์คอนคาแคฟ รุ่นอายุไม่เกิน 20 ปี (CONCACAF Under-20 Championship) เป็นการแข่งขันกีฬาฟุตบอลระดับนานาชาติที่จัดขึ้นยาวนานเป็นอันดับสองในอเมริกาเหนือ, อเมริกากลาง และภูมิภาค แคริบเบียน จัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน และเป็นการแข่งขันรอบคัดเลือกสำหรับฟุตบอลโลก รุ่นอายุไม่เกิน 20 ปี รูปแบบของการแข่งขันมีการเปลี่ยนแปลงตลอดหลายปีที่ผ่านมา ขณะนี้รูปแบบการแข่งขันที่เหมาะสมจะใช้ในรอบแรกจะแบ่งเป็น 4 กลุ่ม แข่งขันแบบพบกันหมด ซึ่งสองทีมอันดับแรกจากแต่ละกลุ่มจะได้ผ่านเข้าสู่การแข่งขันชิงชนะเลิศแบบแพ้คัดออก

**ผู้ชนะแยกตามประเทศ**
หมายเหตุ: ไม่มีตำแหน่งชนะเลิศหรือรองชนะเลิศระหว่างปี ค.ศ. 1998 ถึง 2007

**อ้างอิง**

**แหล่งข้อมูลอื่น**
  Official Site-  Results by RSSSF
หมวดหมู่:คอนคาแคฟ
คณะกรรมาธิการสมาชิกสภาร่างรัฐธรรมนูญ

สมาชิกเริ่มแรกของคณะกรรมาธิการจากซ้ายไปขวา: บอริส ฟอร์ตูนาตอฟ,  โปรโกปี คลีมุชกิน, อีวาน บรุชวิต, วลาดีมีร์ วอลสกี (ประธาน) และอีวาน เนสเตรอฟ
คณะกรรมาธิการสมาชิกสภาร่างรัฐธรรมนูญp=443 (translit=Komitet chlénov uchredítelnogo sobrániya) หรือเรียกตามอักษรย่อว่า โคมุช (translit=KOMUCH) เป็นรัฐบาลปรปักษ์กับรัฐบาลบอลเชวิคที่ก่อตั้งขึ้นครั้งแรกในเปโตรกราด และต่อมาในมอสโกภายหลังการปฏิวัติเดือนตุลาคม โดยคณะกรรมาธิการอยู่ภายใต้การควบคุมของฝ่ายปฏิวัติสังคมนิยมp=578 รัฐบาลดำรงอยู่เป็นเวลาประมาณสี่เดือนก่อนจะถูกบอลเชวิคปราบปรามp=578 ในเดือนกันยายน ค.ศ. 1918p=314 คณะกรรมาธิการสมาชิกสภาร่างรัฐธรรมนูญมีทำเนียบหลักอยู่ที่เมืองซามาราp=443
หลังจากการต่อสู้กันแบบลับ ๆ กับบอลเชวิค โครงการทางการเมืองและเศรษฐกิจมีความแตกต่างกับองค์กรต่อต้านบอลเชวิคส่วนอื่นอย่างมาก และเป็นสายกลางที่อยู่ระหว่างฝ่ายอนุรักษนิยมต่อต้านการปฏิวัติและบอลเชวิคp=443 ทำให้คณะกรรมาธิการไม่ได้รับการสนับสนุนจากชนชั้นทางสังคมใด ๆ และไม่สามารถจัดตั้งกองกําลังทหารขนาดใหญ่ได้ ภายหลังจากชัยชนะในสงครามกลางเมืองเมื่อประมาณเดือนมิถุนายนถึงเดือนสิงหาคม กองกำลังของคณะกรรมาธิการเริ่มพ่ายแพ้อย่างรวดเร็วในเดือนกันยายนด้วยน้ํามือของกองทัพโซเวียต ซึ่งได้รับการปฏิรูปโดยเลออน ทรอตสกี เป็นเหตุให้คณะกรรมาธิการสิ้นสุดลงภายในเวลาไม่กี่สัปดาห์p=458 ในช่วงของการดำรงอยู่ ความสัมพันธ์ของคณะกรรมาธิการองค์กรต่อต้านบอลเชวิคอื่น ๆ โดยเฉพาะอย่างยิ่งรัฐบาลชั่วคราวไซบีเรียมีความซับซ้อนและแทบไม่ได้รับการสนับสนุนในการต่อสู้กับรัฐบาลมอสโก

**อ้างอิง**

**บรรณานุกรม**
หมวดหมู่:การปฏิวัติรัสเซีย